《庚戌过浯溪读中兴碑》
宋代·李曾伯

峿山一何青，浯水一何绿。
上有唐朝碑，苍崖与天矗。
清庙倣遗唐，灵武号实录。
其笔走风雷，其文贵金玉。
曾经两贤手，足耀千载目。
后来纪名氏，前鑱后且续。
岂无黄绢辞，中寓白圭读。
一辞不敢措，我惧此碑辱。
虽然勿泥古，咏叹岂不足。
岳将降甫申，吾皇车攻复。
将墨东海水，且汗南山竹。
勒功岱嵩顶，岂但清溪曲。

作者简介：李曾伯（1198年－1268年），字长孺，号可斋。原籍覃怀（今河南沁阳附近），南渡后寓居嘉兴（今浙江嘉兴）。南宋中晚期名臣、词人，太宰李邦彦之后。其词喜用慷慨悲壮之调，抒发忧时感世之情，自称“愿学稼轩翁（辛弃疾）”《四库提要》称其“才气纵横，颇不入格，要亦戛戛异人，不屑拾慧牙后”。有《可斋杂稿》等传世。